stanford-oval/wikipedia huggingface dataset:
Diédougou (Katin piiri)

| Diédougou |
| --- | --- |
 Diédougou
 Koordinaatit: 13°3′25″N, 8°12′25″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Väkiluku (2009):  10 500
Infobox OKVirheellinen NIMI-arvo: 
Diédougou on maalaiskunta Koulikoron alueen Katin piirissä Malissa. Sen keskuskylä Torodo sijaitsee 55 kilometriä Katista luoteeseen. Kunnassa on 10 500 ja keskuskylässä 800 asukasta (vuonna 2009).
Diédougoun kunta rajoittuu idässä Katin piirin Yélékébougoun, etelässä Kalifabougoun, Dio-Garen ja Bossofalan, lännessä N’Tjiban ja pohjoisessa Kolokanin piirin Guihoyon, Ouolodon ja Nossombougoun kuntiin.
Kuntaan kuuluu 15 kylää. Asukkaat ovat etupäässä bambaroita, fulbeja, soninkeja, maureja ja mandinkoja. Uskontoja ovat animismi, kristinusko ja islam.
Seudun pääelinkeino on maanviljely. Lisäksi harjoitetaan karjanhoitoa ja kaupankäyntiä sekä hyödynnetään metsiä.
Diébé

| Diébé |
| --- | --- |
 Diébé
 Koordinaatit: 12°12′33″N, 6°20′43″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Väkiluku (2009):  8 700
Infobox OKVirheellinen NIMI-arvo: 
Diébé on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee Bagoéjoen varrella 65 kilometriä Dioïlasta kaakkoon. Kunnassa on 8 700 ja kylässä 2 100 asukasta (vuonna 2009, väestönlaskenta).
Diébén kunta rajoittuu lännessä Dioïlan piirin Bancon, pohjoisessa Jékafon, idässä N’Dlondougoun ja etelässä Sikasson piirin Koumankoun kuntiin.
Kuntaan kuuluu seitsemän kylää. Asukkaat ovat bambaroita, fulbeja, dogoneja ja miniankoja.
Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, maissi, puuvilla, seesami ja maapähkinä. Kotieläimiä ovat naudat, lampaat, vuohet, aasit, vähäisessä määrin hevoset sekä siipikarja.
Dominique Kimpinde Amando

Dominique Kimpinde Amando (14. elokuuta 1933 – 22. tammikuuta 2017) oli Kongon demokraattisesta tasavallasta kotoisin ollut roomalaiskatolinen piispa. Hänet vihittiin 29. kesäkuuta 1962 papiksi Baudouinvillen hiippakuntaan (myöh. Kalemie-Kirungu). Kimpinde Amando nimitettiin Kilwa-Kasengan piispaksi 28. maaliskuuta 1980, ja piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat Agnelo Rossi ja Joseph-Albert Malula.
31. maaliskuuta 1989 Kimpinde Amando sai nimityksen Kalemie-Kirungun piispaksi, ja tässä virassa hän toimi, kunnes vetäytyi eläkkeelle 15. syyskuuta 2010.
Dora Russell

Dora Russell vuonna 1922.
Dora Russell (o.s. Black, 3. huhtikuuta 1894 Lontoo – 31. toukokuuta 1986) oli brittiläinen rauhanaktivisti, feministi ja pedagogi, joka puolisonsa Bertrand Russellin kanssa perusti 1927 vapaan kasvatuksen periaatetta noudattaneen Beacon Hillin koulun.
Alkuun Russelit vastasivat koulusta yhdessä, mutta vuodesta 1932 Dora Russell vastasi siitä yksin aina koulun lakkauttamiseen vuoteen 1943 saakka, jolloin hän siirtyi tiedotusministeriön palvelukseen.
Dora Russell opiskeli yliopistossa nykykieliä. Hän tutustui Bertrand Russelliin 1916 ja toimi tämän rinnalla työssä rauhan hyväksi jo ensimmäisen maailmansodan aikana. Dora Russell torjui Russellin kosinnan, koska hän näki avioliiton rajoittavan naisen vapautta, mutta suostui kuitenkin 1921 kosintaan, kun Russell halusi lapsen, joka perisi suvun nimen. Heille syntyi kaksi lasta, John Conrad Russell, 4. Russellin jaarli, ja Katharine Jane Russell, myöhempi Lady Katharine Tait. Avioliitto oli kuitenkin vapaa, ja Dora Russell sai vielä kaksi lasta toimittaja Griffin Barryn kanssa. 1935 Bertrand Russell jätti vaimonsa oppilaansa vuoksi.
Toisen maailmansodan päätyttyä Dora Russell jatkoi työtä rauhanliikkeessä ja oli mukana perustamassa brittiläistä rauhanjärjestöä Campaign for Nuclear Disarmament (CND).
Teokset

& Bertrand Russell, The Prospects of Industrial Civilization, 1923
Hypatia: Women and Knowledge, 1925
In Defence of Children, 1932
Religion and the Machine Age, 1982
The Tamarisk Tree, 1977, 1981, 1985 (kolmiosainen omaelämäkerta)
Don Nelson

| Don Nelson |
| --- | --- |

Henkilötiedot
Koko nimi:  Donald Arvid Nelson
Syntynyt: 15. toukokuuta 1940 (ikä 84) Muskegon, Yhdysvallat
Kansalaisuus:   Yhdysvallat
Koripalloilija
NBA-varaus:  17. varaus 1962, Chicago Zephyrs
Pelaajaura
Yliopistojoukkueet
1959–1962:   Iowan yliopisto
Seurajoukkueet
1962–1963 1963–1965 1965–1976:   Chicago Zephyrs  Los Angeles Lakers  Boston Celtics
Valmennusura
1976–1987 1988–1995 1995–1996 1997–2005 2006–2010:   Milwaukee Bucks  Golden State Warriors  New York Knicks  Dallas Mavericks  Golden State Warriors
Donald Arvid Nelson (s. 15. toukokuuta 1940 Muskegon) on yhdysvaltalainen entinen koripalloilija ja koripallovalmentaja.
Ura

Nelson edusti pelaajaurallaan muun muassa Boston Celticsiä, jonka paidassa hän voitti viisi NBA-mestaruutta. Päävalmentajauransa hän aloitti Milwaukee Bucksissa, jossa hän toimi vuodet 1976–1987. Seurassa hänet valittiin NBA:n vuoden valmentajaksi vuosina 1983 ja 1985. Vuonna 1988 Nelson siirtyi Golden State Warriorsiin, jossa hänet valittiin kolmannen kerran vuoden valmentajaksi kaudella 1991–1992. Vuonna 2006 Nelson aloitti Golden State Warriorsin päävalmentajana. Huhtikuussa 2010 Nelsonista tuli eniten voittoja saavuttanut NBA-valmentaja. Hän lopetti joukkueen valmentamisen vuonna 2010.
Aiheesta muualla

NBA:n valmentajaprofiili (englanniksi)
Basketball-Reference (englanniksi)
Communiqué

| Communiqué Dire Straits |
| --- | --- | --- |

Studioalbumin tiedot
 Äänitetty : marraskuu 1978 – tammikuu 1979
 Julkaistu: kesäkuu 1979
 Formaatti: LP, CD
 Tuottaja(t): Barry Beckett, Jerry Wexler
 Tyylilaji: rock
 Kesto: 42.24
 Levy-yhtiö:  Vertigo Records    Warner Bros. Records
Listasijoitukset
  1. (6 viikkoa, 15.6.1979)   1. (viikko 25/1979)   2. (viikko 44/1979)   5. (kesäkuu 1979)   7. (15. heinäkuuta 1979)   7. (kesäkuu 1979)   11. (1979)   17. (1979)
Dire Straitsin muut julkaisut
| Dire Straits 1978 | Communiqué 1979 | Making Movies 1980 |
Communiqué on brittiläisen rockyhtye Dire Straitsin vuonna 1979 julkaistu toinen studioalbumi, jolla on yksi Dire Straitsin tunnetuimmista hiteistä, "Lady Writer".
Kappaleet

A-puoli
Once Upon a Time in the West – 5.25
News – 4.14
Where Do You Think You're Going? – 3.49
Communiqué – 5.49
B-puoli
Lady Writer – 3.45
Angel of Mercy – 4.36
Portobello Belle – 4.29
Single-Handed Sailor – 4.42
Follow Me Home – 5.50
Kokoonpano > Dire Straits

Mark Knopfler – laulu, soolokitara, rytmikitara
John Illsley – basso, laulu
David Knopfler – rytmikitara, laulu
Pick Withers – rummut
Kokoonpano > Vierailijat

B. Bear – kosketinsoittimet
Arvostelut

Allmusic () linkki
DBox2

DBox2 on konkurssiin menneen Kirch-operaattorin käyttämä Digiboksi, joita konkurssin myötä jäi maailmalle, pääasiassa Saksaan, käyttämättömiksi miljoonia, ja sittemmin niitä on saanut ostettua käytettynä hintaluokassa 50 - 120 euroa.
DBox2:ta on valmistanut Nokia, Sagem ja Philips. Pääpiirteiltään eri valmistajien laitteet ovat yhteneväisiä, mutta pieniä eroja on jopa saman valmistajankin eri valmistuserissä ja ennen ohjelmistopäivityksiä kannattaa varmistaa sen sopivuus.
Laitteita on valmistettu sekä DVB-C- että DVB-S-standardin mukaisina, joskin Philipsin laitteita saa tiettävästi ainoastaan S-mallisina.
Laitteessa ei ole sisäistä kiintolevyä, mutta siinä on 10 BaseT -ethernet liitäntä, jonka kautta sillä voi tallentaa ohjelmia jonkun ulkoisen laitteen jakamalle verkkolevylle. Tuettuja levyjakoprotokollia ovat ainakin NFS ja CIFS, ja noiden lisäksi ohjelmisto tukee myös VLC ohjelmiston tukemaa verkkostreamausprotokollaa.
DBoxin pohjalta on myöhemmin valmistettu myös tehokkaammalla prosessorilla varustettua kiintolevyllistä DreamBoxia.
Firmware

Kirchin laitteessaan käyttämässä ohjelmaversiossa oli rajoituksia, joiden takia laite ei toiminut esimerkiksi kilpailijan salauksenpurkukortilla, ja jossain konkurssiprosessin vaiheessa he jopa lähettivät lähetyksen mukana bokseihin päivityksiä, joiden vuoksi boksi tuli käyttökelvottomaksi jopa salaamattomien lähetysten katselemiseen.
Sittemmin harrastelijat ovat onnistuneet vaihtamaan Linuxin boksien käyttöjärjestelmäksi, ja tehneet uudet käyttöliittymäohjelmistot, joilla boksia voi käyttää missä tahansa DVB-verkossa.
Uuden firmwaren kehitystyötä tehdään Tuxbox (Arkistoitu – Internet Archive)-webbisivuston alla.
Firmware > Enigma

Enigma on ilmeisesti ensimmäinen laitteelle kehitetty käyttöliittymäohjelmisto, joka nykyisellään tukee myös Suomessa käytettävää DVB-subtitle -tekstitystä. Teksti-TV:n kautta jaettavaa tekstitystä Enigma ei ilmeisesti osaa ilman erillistä laajennosta. Enigman käyttöliittymä on jonkin verran erilainen kuin perinteisten AV-laitteiden, ja monet käyttävätkin Enigman sijasta Neutrinoa.
Firmware > Neutrino

Neutrino on DBoxille tehty vaihtoehtoinen käyttöliittymä, jonka käyttölogiikkaa on Enigmaan verrattuna lähempänä sitä, mihin käyttäjät yleensä ovat tottuneet AV-laitteissa. Ainakaan toistaiseksi Neutrino ei osaa DVB-tekstityksiä, ja TekstiTV-tekstitykseenkin vaaditaan erillinen ohjelma, jollainen löytyy esimerkiksi osoitteesta http://www.hyper.fi/tekstimaatti/ (Arkistoitu – Internet Archive). Tällä hetkellä suurimmassa osassa Suomen televisiolähetyksiä tekstitys lähetetään joko samanaikaisesti sekä DVB-tekstityksenä että TekstiTV-muodossa tai sitten kiinteästi kuvaan "poltettuna", joten DVB-tekstitystuen puuttuminen ei ilmaiskanavilla haittaa. Ainoastaan MTV3:n maksukanavapaketissa on lähetyksiä, joissa tekstitys on ainoastaan DVB-muodossa.
DBox2 Suomessa

Oikealla ohjelmoistolla DBox2 toimii myös Suomen kaapelitelevisioverkoissa. Suomalaisen firmware version kehitäminen käynnistyi DVDPlaza-foorumissa keväällä 2004. Jouni Hiltunen on julkaissut laitteelle DLaatikko nimisiä ohjelmistopaketteja. Ari Saastamoinen on kehittänyt "tekstimaatti" moduulin, joka auttaa teksti-TV-tekstitysten käyttöä. Laitteessa on paikka salauksenpurkukortille, mutta sitä ei ole suunniteltu Suomessa käytettävän Conax-järjestelmän purkukorttien kanssa käytettäväksi. Conax-kortit saa kuitenkin toimimaan DBox2:n kanssa, mutta se vaatii pienen elektronisen virityksen laitteen sisälle. Noita virityssarjoja myydään netissä usein nimellä multicam, vaikka teknisesti nimitys onkin hieman virheellinen.
Aiheesta muualla > Suomeksi

Nokian Linux-unelmaboksi kaapeli-tv-verkkoon (100e) (Arkistoitu – Internet Archive) - Usenetistä DVDPlaza-foorumille siirtynyt keskustelusäie, joka on toiminut suomalaisen DBox2-yhteisön kokoontumispaikkana
Tekstimaatti (Arkistoitu – Internet Archive)
Digiboksitietokanta (Arkistoitu – Internet Archive)
Aiheesta muualla > Englanniksi

GNU DBox2 Software Project (Arkistoitu – Internet Archive) ("Tuxbox")
Linux@Dbox2 HowTo
Nokia digibox with Linux operating system
DBOX2 and Streaming - VideoLAN forum
DBox2 forum - sat-industry.net
Aiheesta muualla > Saksaksi

Linux@Dbox2.net
wiki.tuxbox.org (Arkistoitu – Internet Archive)
DBox 2 im Debug-Modus: Öffnung für alternative Linux-Software (Arkistoitu – Internet Archive)
Dominique Julien Claude Marie Lebrun

Dominique Julien Claude Marie Lebrun (s. 10. lokakuuta 1957 Rouen) on ranskalainen roomalaiskatolinen piispa. Hänet vihittiin papiksi Saint-Denisin hiippakuntaan 9. kesäkuuta 1984 ja nimitettiin Saint-Etiennen hiippakunnan johtoon 28. kesäkuuta 2006. Piispaksi vihkiminen seurasi 9. syyskuuta. Pääkonsekraattorina toimi Philippe Barbarin, jota avustivat Olivier Jean-Marie Michel de Berranger ja Pierre Jacques Joatton. Lebrun asetettiin virkaansa 10. syyskuuta.
D-30

| D-30 |
| --- | --- |

Alkuperämaa:  Neuvostoliitto
Palvelushistoria
Tekniset tiedot
Paino:  3 300 kg
Putken pituus:  L38
Miehistö:  1+8
Kaliiperi:  122 mm
Ammustyypit:  sirpalekranaatti OF-462, ontelokranaatit BK-13 ja BK-6M sekä valaisinammus S-463
Tulinopeus:  6/minuutti sallittu, 10/minuutti mahdollinen
Kuljetustapa:  hinattava
Vetonopeus:  80 km/h
Ampumakulmat:  360 astetta
Kaksi D-30-haupitsia
Käyttäjämaat sinisellä, entiset käyttäjät punaisella.
D-30 Ljaguška (ven. suomennos "sammakko") tai 2A18, Suomessa 122 H 63  on 1960-luvulla Neuvostoliitossa suunniteltu vedettävä 122-millinen 38 kaliiperin pituisella putkella varustettu kevyt kanuunahaupitsi, joka on levinnyt laajalti maailmalle. Tykkiä on sanottu myös maailman suosituimmaksi tykkimalliksi, joka on valmistajan mukaan käytössä 35:ssä maassa entisen Neuvostoliiton ulkopuolella.
Tykin pääsuunnittelija oli insinöörikenraaliluutnantti Fjodor Petrov suunnittelutoimisto 9:ssä Jekaterinburgissa. Tykin suunnittelussa on otettu vaikutteita erityisesti lavetin osalta tšekkiläisestä kehitysasteelle jääneestä Škodan 105 mm kevyestä haupitsista "10.5 cm leichte Feldhaubitze 43".
Tykissä on kolmihaarainen lavetti, joka mahdollistaa 360 asteen ampumasektorin alakulmilla. Tykillä pystytään ampumaan myös yläkulmilla, suurin korotus on noin 70 astetta. Yläkulmilla ammuttaessa tykin mekanismi estää laukaisun peräkappaleen ollessa lavettihaaran päällä rajoittaen ampumasektoria. Suhteellisen pieni massa (noin 3200 kilogrammaa) mahdollistaa tykin hinaamisen normaalilla maastokuorma-autolla hankalassakin maastossa sekä tykin siirtämisen miehistön voimin lyhyillä matkoilla.
Tykin kantama on noin 14-15 kilometriä ja rakettiavusteista ampumatarviketta käytettäessä vajaat 22 kilometriä. Tavallisesti tulinopeus on rajoitettu kuuteen laukaukseen minuutissa putken ylimääräisen kulumisen välttämiseksi, mutta kokenut miehistö pystyy ampumaan huomattavasti nopeammin, jopa 8 laukausta minuutissa.
Versiot

Tykistä on kolme keskenään varsin samankaltaista versiota:
D-30: perusmalli vuodelta 1960
D-30A: hieman paranneltu malli 1970-luvulta. Eroina edelliseen lähinnä ajovalojen sijoittelu kilven päälle tykin sivujen sijaan. Laukaisu- ja virityskahvojen sijoittelu on myös hieman muuttunut.
D-30M: edellisen vientimalli. Käytännössä D-30A kiinteällä vetoaisalla (edellisissä suujarrun alle taitettavissa) varustetulla uudelleenmuotoillulla suujarrulla.
Lukko

Tykki on varustettu pystysuunnassa liukuvalla puoliautomaattisella lukolla, joka painaa noin 35 kiloa. Lukko sulkeutuu automaattisesti kartussin lataamisen jälkeen ja poistaa hylsyn laukauksen jälkeen jättäen lukon auki ja virittyy samalla. Lukko voidaan avata ja sulkea sekä virittää tarpeen vaatiessa myös manuaalisesti.
Ampumatarvikkeet

Ampumatarvikkeen tyyppinä on kartussilaukaus. Laukaus koostuu kahdesta erikseen ladattavasta osasta; kranaatti, jonka päähän on kiinnitetty sytytin, sekä kartussi eli hylsy, jonka pohjassa on pohjanalli ja sisällä panos. Kartusseja on kahta päätyyppiä, täyspanoskartusseja ja sarjapanoskartusseja. Ensimmäisessa panos koostuu yhdestä kaiken ruudin sisältävästä pussista, jälkimmäisessä taas pienemmistä pusseista joita poistamalla kyetään muodostamaan pienempiä panoksia.
Neuvostovalmisteiset ampumatarvikkeet voidaan toimittaa tuliasemaan kaksi täydellistä laukausta sisältävissä noin 75 kiloa painavissa kahvattomissa puulaatikoissa. Kranaattien sytyttimet toimitetaan yleensä erillisissä laatikoissa. Eräät neuvostovalmisteiset ampumatarvikkeet sisältävät kiinteän sytyttimen, minkä takia ne ovat rauhan aikana käyttökiellossa. Kranaatin paino on noin 22 kiloa ja kartussin noin 10 kiloa.
Kranaattivalikoima on laaja. Saatavilla on sirpale-, ontelo- ja fosforisavusytytyskranaatteja, sekä laaja valikoima erityisammuksia kuten kuorma-, valaisu- ja savuammuksia sekä kemiallisten aseiden levittämiseen käytettäviä ammuksia. Sirpalekranaatin lähtönopeus on noin 680 metriä sekunnissa. Panssarinläpäisy pyöriväjohtorenkaista pyrstövakavoitua ontelokranaattia käytettäessä on suurimmillaan noin 460 millimetriä terästä (etäisyydestä riippumatta). Sytyttimiä on saatavissa neljää tyyppiä; tavanomaisia iskusytyttimiä (mm. RGM-2), aika-, aikaisku- sekä herätesytyttimiä.
Suuntaaminen ja ampuminen

Suuntaamiseen käytetään epäsuoraa tulta ammuttaessa neuvostovalmisteista PG-1M –kiertokaukoputkea ja kollimaattoria tai kiinnityspistelaattaa (erityisesti nopean kääntötuliasematulen yhteydessä).
Suora-ammuntaa voidaan ampua joko kiertokaukoputkea käyttämällä tai erityisen OP 4M-45 –tähtäinkaukoputken kanssa. Tähtäinlaitteet voidaan varustaa valaisulaitteilla pimeätoimintaa varten.
Suuntaimessa on yksinkertainen mekaaninen laskin, jolla ampuma-arvot voidaan määrittää parempien menetelmien puuttuessa. Suuntaaminen tapahtuu käyttämällä korkeus- ja sivusuunnassa putkea liikuttavia kampia (sivu- ja korokampi sekä tasainrumpu), jotka ovat kaikki suuntaajan käytettävissä. Suuntaaja käyttää myös kahta kahvaa, joista yksi laukaisee tykin ja toinen virittää lukon. Lataajalla on myös kahva tykin oikealla puolella joka sulkee/avaa lukon. Lukon ylimääräistä aukomista vältetään ja siksi sitä käytetään lähinnä häiriötilanteissa.
Käyttö Suomen Puolustusvoimissa

122 H 63:ta käytetään jalkaväki- ja jääkäriprikaatien kevyiden patteristojen kalustona. Niitä on alun perin ostettu Neuvostoliitosta tyyppimerkinnän mukaisesti vuodesta 1963 lähtien. Lisäksi haupitseja on hankittu myöhemmin 1990-luvulla myös Saksan demokraattiselta tasavallalta jääneinä Saksan liittotasavallasta. Puolustusvoimissa tykin miehistöön kuuluvat tykinjohtaja, suuntaaja, lataaja, asettaja, panostaja, kaksi ammusmiestä ja kuljettaja.
Tulitoiminnan aikana tykinjohtaja johtaa toimintaa tykillä saamiensa komentojen mukaan. Suuntaaja suuntaa tykin tykinjohtajan komentojen tai laskinpäätteen osoittamien arvojen mukaan ja laukaisee tykin tykinjohtajan tai jaosjohtajan käskystä. Lataaja työntää latasimella kranaatin putkeen tarpeeksi syvälle, jolloin kranaatti tarttuu tykin putken rihloihin johtorenkaistaan. Kranaatin lataamisen jälkeen putkeen työnnetään kartussi, joka samalla laukaisee tykin pystysuunnassa nousevan lukon yläasentoon, minkä jälkeen tykki on laukaisuvalmis. Tulitoiminnan aikana tykkiryhmän muut jäsenet valmistelevat ja kantavat ampumatarvikkeita tykille kuljettajan avustaessa tarvittaessa.
Valmisteltuun tuliasemaan saavuttaessa tykki hinataan ennalta määritellylle paikalle ja irrotetaan vetäjästä. Mahdolliset suojapeitteet poistetaan ja tykki nostetaan ilmaan tykin alla olevan hydraulisen maalevyn avulla pumpaten tykin vasemmalla puolella olevasta vivusta. Tämän jälkeen tykin pyörät nostetaan yläasentoon oikealla puolella olevan vivun avulla ja kytkemiskunnossa putken suuntaisesti olevat lavettihaarat käännetään takaviistoon nostettujen pyörien alta ja lukitaan taka-asentoon. Tykki lasketaan alas ja tämän jälkeen voidaan valinnaisesti parantaa tykin maahan kiinnitystä lyömällä maakiilat juntalla lavettihaarojen päissä olevien reikien läpi. Tulipatterin asemaanajon yhteydessä tehtävän suunnastamisen jälkeen tykki on ampumavalmis. 122 H 63 on valtakunnallinen kenttätykki, joka koulutetaan jokaisessa varuskunnassa jossa on kenttätykistöä.
122 H 63:n käyttöä opetetaan asevelvollisille useissa maavoimien joukko-osastoissa. Tykillä ammutaan mm. Pohjankankaan ampuma-alueella, Rovajärven ampuma-alueella ja Vuosangan ampuma-alueella.
Ominaisuudet

vedettävä neuvostovalmisteinen kevyt haupitsi
kaliiperi 122 mm, putken pituus 38 kaliiperia
kantama 14–15 km (rakettiavusteinen 22 km)
käyttää kartussilaukausta tai irtopanoslaukausta
kranaatin paino noin 22 kg
sirpalekranaatin lähtönopeus 680 m/s
panssarinläpäisy ontelokranaatilla 460 mm
normaali tulinopeus 6 ls/min, suurin 8+ ls/min
paino noin 3200 kg
pituus 5,4 m (kuljetuskunnossa)
korkeus 1,6 m (kuljetuskunnossa)
leveys 1,9 m (kuljetuskunnossa)
hinausnopeus 80 km/h
ampumasektori 360 astetta (alakulmilla)
korotuskulma -7 – 70 astetta
miehistö 1+7
Ammuksia

Sirpalekranaatti OF-462
Keskipaino: 21,28 kg
Räjähdysainelataus: 3,675 kg trinitrotolueenia
Ontelokranaatti BK-13
Keskipaino: 21,4 kg
Räjähdysainelataus: 2,1 kg heksogeenia
Ontelokranaatti BK-6M
Keskipaino: 21,35 kg
Räjähdysainelataus: 2,2 kg heksogeenia
Valaisuammus S-463
Keskipaino: 22,0 kg
Valaisuaika: ≥ 25 s
Aiheesta muualla

Wikimedia Commonsissa on kuvia tai muita tiedostoja aiheesta .
Military Analysis Network
GlobalSecurity.org
Puolustusvoimien kalustoesittely[vanhentunut linkki]
122 mm D-30 -haupitsin tunnistuslaatta tietoineen
OF-462-sirpalekranaatti
BK 13-ontelokranaatti
Danylo Demutskyi

Danylo Demutskyi, ukr. Данило Демуцький (16. heinäkuuta 1893 Oh’mativ, Kiovan kuvernementti – 7. toukokuuta 1954 Kiova, Ukrainan SNT) oli ukrainalainen valokuvaaja ja elokuvaaja. Hänen isänsä oli säveltäjä Porfyr Demutskyi.
Demytskyille myönnettiin 1925 kultamitali Pariisissa kansainvälisessä taideteollisuusnäyttelyssä. Samana vuonna Demutskyi aloitti Odessan elokuvastudiolla (VUFKU) ja myöhemmin Kiovan elokuvastudiolla. Hän työskenteli Oleksandr Dovženkon elokuvissa Arsenal (1929), Maa (Zemlja, 1930) ja Ivan – kertomus kahdesta nuoresta miehestä (Ivan, 1933) ja perusti runollisen kamerataiteen koulukunnan. Demutskyi karkotettiin 1930-luvulla Keski-Aasiaan, ja vuoteen 1943 asti hän ei saanut siellä toimia elokuvan parissa. Tehtyään Taškentin elokuvastudiolla muutamia elokuvia hän palasi 1947 Ukrainaan, jossa hän Kiovan elokuvastudiolla kuvasi elokuvat Podvyh rozvidnyka (1947, 'Partiolaisen saavutus'), U myrni dni (1950, 'Rauhan aikaan') ja Tulisydän (Taras Ševtšenko, 1951), jonka kuvaamisesta hän sai Karlovy Varyn elokuvajuhlilla 1951 ensimmäisen palkinnon. Hänen viimeinen elokuvansa oli Kalynovyi hai (1953, 'Heisilehto'). Leonti Kohno on kirjoittanut Demutskyin elämäkerran, joka ilmestyi Kiovassa 1965.
Aiheesta muualla

Kuvia tai muita tiedostoja aiheesta Danylo Demutskyi Wikimedia Commonsissa
Danylo Demutskyi Elonetissä.
Danylo Demutskyi Internet Movie Databasessa. (englanniksi)
Don Page

Don Page
Don N. Page on kanadalainen fyysikko, joka työskentelee Albertan yliopistossa Kanadassa. Hänen työnsä keskittyvät kvanttikosmologiaan ja teoreettiseen painovoimafysiikkaan. Hän väitteli filosofian tohtoriksi vuonna  1976 Kalifornian teknisessä yliopistossa (Caltech).
Hänet on nimetty Royal Society of Canadan Fellowksi.
Käännös suomeksi
Did It Again

| ”Did It Again” Kylie Minogue |
| --- | --- | --- |

Singlen tiedot
 Albumilta: Impossible Princess
 Julkaistu: 24. marraskuuta 1997
 Formaatti: CDS
 Tekijä(t): Kylie Minogue, Steve Anderson, Dave Seaman
 Tuottaja(t): Brothers in Rhythm
 Tyylilaji: pop rock, indie rock
 Kesto: 04.22
 Levy-yhtiö: Deconstruction
Kylie Minoguen muut singlet
| ”Some Kind of Bliss” 1997 | ”Did It Again” 1997 | ”Breathe” 1998 |
"Did It Again" on australialaislaulaja Kylie Minoguen single. Se julkaistiin Impossible Princess -albumin toisena singlenä 24. marraskuuta 1997. Nimikappaleen ovat kirjoittaneet Kylie Minogue, Steve Anderson ja Dave Seaman.
Kappalelista

Did It Again – 4.15 (Single-versio)
Tears – 4.27
Did It Again – 5.49 (Did It Four Times Mix)
Some Kind of Bliss (Musiikkivideo)
Did It Again – 4.15 (Single-versio)
Did It Again – 10.24 (Trouser Enthusiasts' Goddess of Contortion Mix)
Did It Again – 11.24 (Razor-n-Go Mix)
Did It Again – 10.24 (Trouser Enthusiasts' Goddess of Contortion Mix)
Did It Again – 11.24 (Razor-n-Go mix)
Esitykset konserteissa

Intimate and Live Tour
On a Night Like This Tour
Listasijoitukset

| Lista (1997) | Korkein sijoitus |
| --- | --- |
Australia (ARIA Charts): 15
Britannia (UK Singles Chart): 14
Aiheesta muualla

Kylie Minoguen virallinen sivusto (englanniksi)
Dilarə Kazımova

Dilara Kazimova
Dilara Kazimova (azeriksi: Dilarə Kazımova. s. 20. toukokuuta 1984 Baku, Azerbaidžanin SNT, Neuvostoliitto) on azerbaidžanilainen laulaja ja näyttelijä. Hän edusti Azerbaidžania Eurovision laulukilpailussa 2014 Kööpenhaminassa, kappaleella "Start a Fire".
Cro-Magnonin ihminen

Cro-Magnonin ihmisen pääkallo.
Cro-Magnonin ihminen tai cromagnoninihminen on Eurooppaan yli 40 000 vuotta sitten idästä levinnyt nykyihmisen varhainen muoto. Cro-Magnonit asuttivat Eurooppaa myöhäispaleoliittisella kaudella vuosien 40 000–10 000 eaa. välillä. Sen jälkeen he ilmeisesti sulautuivat myöhemmin Eurooppaan saapuneisiin populaatioihin.
Euroopan varhaisten ihmisasuttajien välillä oli alueesta riippuen niin paljon eroja ulkonäössä ja rakenteessa, että kaikkien yhteisnimitys cromagnoninihminen on nykyisin usein korvattu nimityksellä Euroopan varhaiset nykyihmiset.